
1. SĄVOKOS IR SUTRUMPINIMAI
1.1. Užsakovas – UAB Vilniaus kogeneracinė jėgainė
1.2. Rangovas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
1.3. Šalis – Užsakovas arba Rangovas, kiekvienas atskirai. Šalys – Užsakovas ir Rangovas kartu.
1.4. Sutartis – sutartis, sudaroma tarp Rangovo ir Užsakovo dėl Pirkimo objekto.
1.5. Darbai – šiluminės izoliacijos remonto darbai, įskaitant darbų atlikimui reikalingas medžiagas
1.6. Užsakymas – Sutarties pagrindu Rangovui tekstiniu pranešimu, elektroniniu paštu ir/ar per Užsakovo nurodytą informacinę sistemą teikiamas rašytinis dokumentas, kuriame nurodomos Darbų apimtys, atlikimo adresai ir terminas. 
1.7. Medžiagos – medžiagos, reikalingos Darbams atlikti.
1.8. Techninė specifikacija – Šis dokumentas, įskaitant visus jo priedus.

2. PIRKIMO OBJEKTAS
2.1. Šiluminės izoliacijos remonto darbai, įskaitant darbų atlikimui reikalingas medžiagas.

3. PIRKIMO OBJEKTO APIMTYS
1.1  Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), Darbų apimtis nustatoma maksimalia Darbų atlikimui skirtų lėšų suma, nurodyta Sutarties SD. 
1.2 Preliminarūs Darbų ir kiekiai nurodyti Techninės specifikacijos priede Nr. 1

4. SUTARTINIŲ ĮSIPAREIGOJIMŲ VYKDYMO VIETA
4.1 Darbai turės būti atliekami: Paneriškių g. 25, Vilnius. UAB Vilniaus kogeneracinė jėgainė. 

5. REIKALAVIMAI PIRKIMO OBJEKTUI
1.1 Darbų atlikimo tvarka:
1.1.3 Darbai atliekami pagal Lietuvos Respublikoje galiojančius standartus, normas ir  taisykles. Darbams atlikti naudojamos Lietuvos Respublikoje ir ES sertifikuotos medžiagos, gaminiai ir konstrukcijos.
1.1.4 Rangovas privalės atlikti Darbus naudodamasis savais ištekliais, infrastruktūra ir įranga, savo rizika ir lėšomis įsigydamas konstrukcijas, įrenginius, įtaisus, gaminius, medžiagas ir kitą įrangą, reikalingą Darbams atlikti. 
1.1.5 Užsakovas tik Darbų vykdymo pagal Sutartį tikslu ir tik esant galimybei sudarys sąlygas Rangovui neatlygintinai naudotis Užsakovo teritorijoje sumontuota stacionaria specializuota įranga, kuri nurodyta Techninės specifikacijos 11.5 punkte, jeigu tokia įranga bus sumontuota ir Užsakovas duos sutikimą ja naudotis Rangovui.
1.1.6 Rangovo įsipareigojimai:

5.1.4.1. Rangovas, vykdydamas Sutartyje numatytus Darbus objekte, bus atsakingas už darbų saugą.
5.1.4.2. Rangovas, likus 5 (penkioms) d. d  iki Darbų pradžios, užpildęs laisvos formos dokumentą, pateikia Užsakovui du sąrašus: 
5.1.4.2.1. laikinų leidimų, darbuotojų įėjimui, naudojamų mechanizmų įvažiavimui į Užsakovo teritoriją ir išvažiavimui sąrašą; 
5.1.4.2.2. darbuotojų,  kurie vykdys Darbus ar kontroliuos Darbų eigą bei kokybę, sąrašą. Sąraše turi būti nurodyta darbuotojų kvalifikacija, pareigos, asmens kodas.

5.1.2. 

5.1.5. Rangovo darbuotojai turi dėvėti spec. rūbus su Rangovo skiriamaisiais ženklais, o techninis darbuotojas turi nešioti ženklą, kuriame nurodyta pavardė ir pareigos.
5.1.6. Rangovo darbuotojai turi laikytis Užsakovo vidaus darbo tvarkos taisyklių. Užsakovo teritorijoje rūkyti draudžiama, išskyrus tam tikslui skirtose ir pažymėtose vietose.
5.1.7. Rangovas ne vėliau kaip prieš 3 (tris) d. d. iki Darbų pradžios Užsakovui pateikia raštišką paraišką savo elektros įrenginių prijungimui prie Užsakovo elektros tinklo, paraiškoje nurodo atsakingą asmenį už elektros ūkį.
5.1.8. Rangovas, vykdydamas Darbus, pagal galiojančius Lietuvos Respublikos įstatymus ir norminius dokumentus turi užtikrinti saugias darbo sąlygas aptarnaujančiam personalui ir kitiems Užsakovo rangovams, vykdantiems darbus toje pačioje darbo zonoje.
5.1.9. Rangovas savo lėšomis remontuoja savo įrankius, įrangą ir mechanizacijos priemones.
5.1.10. Darbų vykdymo metu atsiradusias atliekas Rangovas šalina iš darbo vietos, palieka ją sutvarkytą kiekvienos darbo dienos pabaigoje. Atliekas kaupia savo konteineriuose, juos pripildžius ir baigus darbus išveža utilizavimui su tam reikalingų leidimų apiforminimu. Rangovas turi užtikrinti, kad visos išvežamos užterštos atliekos bus nuvežtos utilizuoti į įmonę, turinčią teisę atlikti šią paslaugą. Rangovas privalo Užsakovui pateikti originalo pažymą apie atliekų utilizavimą.
5.1.11. Rangovas savo lėšomis apsirūpina būtinomis apsaugos, higieninėmis ir priešgaisrinėmis priemonėmis.
5.1.12. Rangovas privalės laikytis Užsakovo teritorijoje transporto judėjimo tvarkos.

5.2. Avariniai darbai:
5.2.1. Atsiradus gamybiniam būtinumui ar ištikus avarinei situacijai Užsakovas turi teisę išsikviesti Rangovą avarinių defektų šalinimui.
5.2.2. Užsakovas avarinių darbų užsakymą pateikia Rangovui telefonu ir elektroniniu paštu.
5.2.3. Darbų užsakymo gavimas priimamas nuo el. laiško gavimo datos ir laiko.
5.2.4. Rangovas gavęs Užsakymą iš Užsakovo apie avarinius darbus privalo ne ilgiau kaip per 3 (tris) val. nuo Užsakymo gavimo atvykti į Užsakovo teritoriją avariniams defektams šalinti.
5.2.5. Rangovo techninio personalo darbo valandinis laikas pradedamas skaičiuoti nuo nurodyme/pavedime užsakytiems avariniams darbams išrašytos Darbų pradžios, Darbų pabaigos laikas atžymimas nurodymo/pavedimo užsakytų avarinių darbų uždaryme.
5.2.6. Į faktines darbo valandas, už kurias Užsakovas pagal Sutartyje numatytus įkainius atsiskaitys, Rangovas privalo įtraukti:

5.2.6.1. Komandiruotpinigius;
5.2.6.2. Transporto išlaidas;
5.2.6.3. Apgyvendinimą viešbutyje;
5.2.6.4. Atvykimo laiką į Užsakovo teritoriją iki faktinės darbų pradžios;
5.2.6.5. Darbams atlikti reikalingus įrankius.

5.3. Reikalavimai šiluminei izoliacijai:
5.3.1.  Šilumos izoliacijos konstrukcijose neturi būti medžiagų ir gaminių, kuriuose yra asbesto. 
5.3.2.  Izoliuojančios medžiagos skaičiuotinas šilumos laidumo koeficientas < 0.04 W/( m. K).
5.3.3.  Izoliuoto paviršiaus temperatūra esant 25C aplinkos temperatūrai neturi viršyti 45C.
5.3.4. Paviršiams, kurių temperatūra siekia daugiau kaip 250°C, izoliacijos konstrukcija turi būti sudaryta ne mažiau kaip dviejų sluoksnių.
5.3.5. Esant daugiau kaip vieno sluoksnio izoliacijai, išilginės ir skersinės siūlės privalo būti perdengtos sekančiais sluoksniais.
5.3.6. Šiluminės izoliacijos įrengimas turi būti atliekamas vadovaujantis įrenginių ir šilumos perdavimo tinklų šilumos izoliacijos įrengimo taisyklėmis, patvirtintomis Lietuvos Respublikos energetikos ministro 2017 m. rugsėjo 18 d. įsakymu Nr. 1-245.
5.3.7. Tarp kietų (>100kg/m³) šilumos izoliacijos gaminių segmentų tarpas negali būti didesnis kaip 2 mm.
5.3.8. Tarp minkštų (<100kg/m³) šilumos izoliacijos gaminių segmentų tarpas neleistinas. Išilginės ir skersinės siūlės montažo metu sutankinamos.
5.3.9. Užbaigta šiluminė izoliacija turi išlaikyti objekto paviršiaus konfigūraciją.
5.3.10. Atliekant izoliacinės medžiagos tvirtinimą, negalima jos suspausti. Bendras izoliuojamo sluoksnio storis turi nepakisti ir neturi atsirasti tarpų izoliacinėje medžiagoje.
5.3.11. Išorės ir vidaus įrenginiuose skardos ruošinius reikia montuoti taip, kad siūlės persidengtų vandens nutekėjimo kryptimi. Išorės įrenginiuose skardai prisukti turi būti naudojami varžtai su sandarinimu. Vidaus įrenginiuose varžtai gali būti naudojami be tarpinių.

5.4. Plokščių paviršių izoliacija:
5.4.1. Plokščių paviršių šilumą izoliuojantis sluoksnis kiekviename kvadratiniame metre tvirtinamas 6 kaiščiais, o apatinėje pusėje 10 kaiščių, plokštelėmis prispaudžiamas kiekvienas izoliacijos sluoksnis, naudojant cinkuotą tinklelį.
5.4.2. Šilumą izoliuojamas sluoksnis privalo visa plokštuma priglusti prie izoliuojamo paviršiaus.
5.4.3. Plokščių paviršių izoliacinė medžiaga tvirtinama:
· vielos kabliais ( kabėmis) iš cinkuotos 2 mm arba austenitinio plieno 1.5 mm vielos;
· privirintais prie korpuso metaliniais kaiščiais su fiksavimo plokštelėmis, kaiščių skersmuo 3-5 mm.
5.4.4.  Plokščių paviršių standinimo ir tvirtinimo konstrukcijos turi būti apsaugotos nuo korozijos, jos įrengiamos:
· iš lovinio profilio ne mažiau 2 mm. storio ir 30 mm. pločio;
· iš kampinio profilio ne mažiau 3 mm. storio ir 30 mm. pločio.
5.4.5. Plokščių paviršių standinimo ir tvirtinimo konstrukcijos išdėstomos ne rečiau kaip kas 1 m.
5.4.6. Plokščių paviršių skardinimui naudoti profiliuotą cinkuotą dažytą plieno dangą, 0,5 mm storio dengtą plastizoliu. Skardos tvirtinimui naudoti tos pačios spalvos skardvaržčius su sandarinančia tarpine, atsparia UV spinduliams. Kampams, kompensatoriams naudoti lygią tos pačios dangos skardą.
5.4.7. Skardinimo persidengimus išdėstyti taip, kad į izoliacinę medžiagą nepatektų joks skystis ar krituliai.
5.4.8. Plokščių paviršių izoliacinė medžiaga tvirtinama privirintais prie korpuso metaliniais kaiščiais su fiksavimo plokštelėmis, kaiščių skersmuo 3-5 mm.

5.5. Vamzdynų izoliacija:
5.5.1. Vamzdynų izoliacija kiekviename bėginiame metre tvirtinama:
izoliuojant dembliais be vielos tinklo – 6-iais  vielos sujungimais arba 3-mis juostomis;
5.5.1.1. izoliuojant dembliais su vielos tinklu – kabėmis. Atstumai tarp kabių ne daugiau 300 mm;
5.5.1.2. izoliuojant kevalais – viela arba juosta ties galais, atstumas tarp jų ne daugiau 500 mm.
5.5.1.3. polietileninė armuota plėvelė, stiklo audinys, nepralaidus drėgmei audinys - 3-mis juostomis viename metre. 
5.5.2. Vamzdynų izoliacinė medžiaga tvirtinama:
· cinkuota 0,65 mm arba austenitinio plieno 0,5 mm viela;
· austenitinio plieno 10 mm arba plastikine 13 mm pločio juosta; 
5.5.3. Vertikaliuose vamzdynuose, ne rečiau kaip kas 3 m, turi būti įrengtos varžtais suveržiamos apkabos su spygliais izoliacijai palaikyti. Izoliuojant mažesnę nei 3 m vamzdyno atkarpą, apkabos izoliacijos palaikymui įrengiamos apatinėje izoliuojamo vamzdyno atkarpos dalyje.
5.5.4. Atstumas tarp flanšinio sujungimo ir izoliacijos krašto turi būti lygus varžto ilgiui plius 10 mm.
5.5.5. Izoliuojant vamzdynus įrengiami standinimo žiedai. Standinimo žiedai nestatomi kai:
- vamzdžio diametras < DN 100 mm.
- izoliacinės medžiagos tankis > 75 kg/m3
5.5.6. Standinimo žiedams naudojamas cinkuotas juostinis plienas:
-  30x3 mm, kai izoliacijos storis  80 mm ir vamzdžio skersmuo >350 mm, o taip pat,
 kai izoliacijos storis >80 mm ir vamzdžio skersmuo nuo 100 mm iki 1020 mm;
-  20x2 mm, kai izoliacijos storis  80 mm ir vamzdžio skersmuo  350 mm.
5.5.7. Standinimo žiedų kojelių turi būti ne mažiau kaip 3, atstumas tarp kojelių, matuojant išorinį žiedą, neturi viršyti 400 mm.
5.5.8. Standinimo žiedai įrengiami:
       - tiesioje dalyje - ne rečiau kaip kas 1000 mm, po apdangalo žiedine siūle; 
- prieš ir po fasoninių dalių;
5.5.9. Kai šilumos nešėjo temperatūra iki +100C, leidžiama naudoti atraminius žiedus be tarpinės.

5.6. Nuimami gaubtai:
5.6.1. Vamzdžiuose įmontuota reguliavimo ir uždaromoji armatūra turi būti izoliuota nuimamomis šilumą izoliuojančiomis konstrukcijomis, kurių šiluminė varža ne mažesnė už vamzdžio izoliacijos šiluminę varžą.
5.6.2. Nuimamiems gaubtams gaminti skirtos skardos ir sagtelių lentelė:
	Armatūros, vamzdyno sąlyginis skersmuo, DS   (mm)
	Alucinko skardos storis   
(mm)
	Cinkuotos skardos storis (mm)
	Gaubto sagtelių minimalus ilgis
(mm)

	Iki 300
	0,5
	0,5
	35

	300 - 600
	0,5
	0,5
	55

	600-1600
	0,8
	0,8
	75


5.6.3. Gaubtams naudoti cinkuotas sagteles arba sagteles pagamintas iš nerūdijančio austenitinio plieno.
5.6.4. Sagtelės įrengiamos kas 500 mm. Kai gaubto ilgis mažiau 600 mm. dedama ne mažiau 2 sagtelių.
5.6.5. Virš vertikaliai ar nuožulniai einančių vamzdžių nuimamų gaubtų montuojamų lauke turi būti montuojamas apsauginis vandenį nukreipiantis stogelis.

5.7. Kiti darbai:
5.7.1.  Izoliaciniai dembliai turi būti pagaminti iš izoliacinės medžiagos, kurios tankis >80kg/m³ (storis δ=80mm) ir stiklo audinio ≤ 180 g/m2 iš abiejų pusių. Audinio dulkės turi nepatekti į aplinką. Izoliacinių demblių, kurie montuojami lauke, audinys turi būti nepralaidus drėgmei.  Izoliaciniai dembliai  persiuvami stiklo siūlu 1 ÷ 2 mm storio kas 100 mm. (įkainio Nr. IZO44)
5.7.2.  Izoliaciniai dembliai turi būti pagaminti iš izoliacinės medžiagos, kurios tankis >80kg/m³ ir stiklo audinio ≤ 420 g/m2 padengto silikonu iš vienos pusės. Audinio dulkės turi nepatekti į aplinką. Izoliacinių demblių, kurie montuojami lauke, audinys turi būti nepralaidus drėgmei.  Izoliaciniai dembliai  persiuvami stiklo siūlu 1 ÷ 2 mm storio kas 100 mm. (įkainių Nr. IZO45-IZO47)
5.7.3. Atliekant horizontalių vamzdynų izoliaciją mineralinės vatos dembliais, izoliacinės medžiagos išilginė siūlė turi būti žemiau vamzdžio horizontalios ašies.
5.7.4.  Visi pastoliai, inventorizuoti ir kiti įtaisai darbams aukštyje turi būti statomi pagal  tipinius projektus. Neinventorizuoti pastoliai – pagal individualų projektą.
5.7.5. Pastolių statymas ar ardymas atliekamas pagal nurodymus.
5.7.6. Rangovui nurodymus pastolių statymui ar ardymui išduoda Rangovo atsakingi asmenys, kuriems Užsakovo įgaliotas asmuo tvarkomuoju dokumentu suteikė teisę išduoti nurodymus. Darbuotojų sąrašus, turinčius teisę išduoti nurodymus statyti ar ardyti pastolius, Rangovas pateikia Užsakovui kartu su kitų atsakingų asmenų (darbų vadovų, darbų vykdytojų ir kt.) sąrašu kaip nurodyta 5.2.4.2 punkte.
5.7.7. Leidimus dirbti pagal nurodymus (pastolių statymui ar ardymui) įformina padalinio, kur bus atliekami darbai, operatyvinis personalas. Kituose padaliniuose leidimus dirbti įformina darbuotojai, kuriems tokios teisės yra suteiktos.
5.7.8. Pastoliai statomi ar ardomi tokia tvarka ir tokiu būdu, kad juos statantis darbuotojas būtų saugus. Reikia naudotis apsaugos priemonėmis, kad nekiltų kritimo pavojus.
5.7.9. Pastoliai statomi vertikalia ir horizontalia kryptimis ant plokščio, tvirto pagrindo. Aukščio skirtumus galima išlyginti po pastolių kojomis (statramsčiu) pakišus papildomą atraminę plokštę.
5.7.10. Jeigu pagrindas nėra pakankamai tvirtas, reikia dėti pagrindo plokštę, pavyzdžiui, storas lentas. Papildoma atraminė plokštė turi tvirtai gulėti ant pagrindo plokštės.
5.7.11. Pastoliai turi būti tvirtai pritvirtinti prie pastato sienų ar konstrukcijų. Pastolius tvirtinti prie vamzdynų ir technologinių įrengimų draudžiama.
5.7.12. Pastoliai turi turėti tvirtas kopėčias arba trapus žmonėms laipioti. Viršutinis kopėčių arba trapo galas turi būti pritvirtintas prie pastolių skersinio.
5.7.13. Angos klojinyje nulipimo kopėčios turi būti aptvertos iš keturių pusių. Kopėčių pasvirimo kampas turi būti ne mažesnis kaip 60º horizontalios plokštumos atžvilgiu.
5.7.14. Darbinis pastolių klojinys turi turėti ne siauresnę kaip 15 cm papėdės juostą.
5.7.15. Sumontavus pastolius, būtina patikrinti: pastolių stabilumą, užtikrinančių atskirų elementų sujungimus ir tvirtinimą, statramščių vertikalumą, pakloto, kopėčių ir aptvėrimų patikimumą, tvarkingumą, atskirų tvirtinimo elementų stiprumą.
5.7.16. Aukštesnius nei 4 m pastolius leidžiama eksploatuoti, tik juos priėmus komisijai ir įforminus aktą.
5.7.17. Kai Rangovas pastolius stato pagal Užsakovo padalinio, kurio darbuotojai dirbs ant pastolių, užsakymą, pastolius priima komisija, kuriai vadovauja darbus užsakęs padalinio vadovas (jį pavaduojantis asmuo). Taip pat komisijos darbe dalyvauja pastolius pastatęs darbų vadovas ir darbų vadovas (vadovai), kurio brigada (brigados) dirbs ant pastolių.
5.7.18. Pastolių priėmimo aktą tvirtina, darbus užsakiusį, padalinį kuruojantis direktorius ar jį pavaduojantis asmuo.
5.7.19. Rangovo statomi pastoliai, ant kurių dirbs šių įmonių darbuotojai, priimami šių įmonių paskirtos komisijos ir aktą tvirtina šių įmonių skirti darbuotojai.
5.7.20. Kai ant Rangovo sau pastatytų pastolių darbus vykdo Užsakovo darbuotojai, Užsakovo darbų vadovas gauna Rangovo darbų vadovo, kuris priėmė pastolius, leidimą. Leidimas įforminamas Rangovo darbų vadovui nurodymo blanko skiltyje „Ypatingos sąlygos“ įrašius „Ant pastolių leidžiu dirbti“, nurodžius datą ir pasirašius. Užsakovo darbų vadovas apžiūrėjęs ir priėmęs pastolius, apie tai įrašo į Rangovo „Klotinių ir pastolių apžiūros ir priėmimo žurnalą“.
5.7.21. Iki 4 m aukščio pastoliai priimami darbų vadovo arba meistro, kurio brigados darbuotojai dirbs ant pastolių įrašant į „Klotinių ir pastolių apžiūros ir priėmimo žurnalą“.
5.7.22. Ant priimtų naudojimui pastolių darbų vadovas arba meistras iškabina lentelę, kur nurodama pastolių priėmimo data ir leistina paklotų apkrova. Ant nepriimtų pastolių dirbti draudžiama.
5.7.23. Jei šalia pastolių yra masinio žmonių judėjimo keliai, jie turi būti apsaugoti stogeliu, kad nekiltų pavojus žmonėms, o pastolių fasadas– uždengtas apsauginiu tinklu. Stogelį ir fasado uždangą įrengia brigada, statanti pastolius.
5.7.24. Darbų aukštyje vykdymui statomi vertikalūs ir tūriniai pastoliai. 
5.7.25. Vertikalių pastolių apimtis skaičiuojama dauginat aukštį (H) iš ilgio (L). 
5.7.26. Tūrinių pastolių apimtis skaičiuojama dauginant aukštį (H) iš ilgio (L) ir iš gylio (D) 
5.7.27. Pastolių aukštis (H), tai atstumas nuo žemiausio pastolių taško iki viršutinio turėklo. Jeigu nustatyta, kad H mažiau nei 2 metrai, skaičiuojant priimama H = 2 m. 
5.7.28. Pastolių ilgis (L), tai atstumas tarp išorinių vertikalių detalių, žiūrint iš priekio. Jeigu nustatyta, kad L mažiau nei 2 metrai, skaičiuojant priimama L = 2 m.
5.7.29. Pastolių gylis (D), tai atstumas nuo priekinės ir galinės vertikalių detalių. Jeigu nustatyta, kad D mažiau nei 2 metrai, skaičiuojant priimama D = 2 m.
5.7.30. Tūriniai pastoliai įrengiami atskirais atvejais, kai dėl įrengimų, kurių remontui jie įrengiami, konstrukcijos, nėra techninės galimybės įrengti vertikalių pastolių.
5.7.31. Vamzdynų žymėjimas atliekamas pagrindinės spalvos žiedais, o ant jų papildomos spalvotais žiedais, rodyklėmis ir užrašais:
5.7.32. Spalvoti žiedai, rodyklės, užrašai gaminami iš spalvotos lygios skardos.
5.7.33. Pagrindinės spalvos žiedų plotis turi būti:
           - ne mažiau kaip 300 mm jeigu nėra papildomos spalvos žiedų;
           - esant papildomos spalvos žiedui ne mažiau kaip po 150 mm iš kiekvienos žiedo pusės;
           - jeigu papildomos žiedų daugiau kaip vienas – dar po 100 mm tarp žiedų. 
5.7.34.  Papildomų spalvotų žiedų plotis: 
             - kai vamzdyno su izoliacija diametras iki 150 mm – 50 mm;
             - kai vamzdyno su izoliacija diametras nuo 150 mm iki 300 mm – 70 mm;
             - kai vamzdyno su izoliacija diametras daugiau 300 mm – 100 mm.

5.8 Šiluminės izoliacijos demontavimas:
5.8.1. Sena vamzdynų šiluminė izoliacija (vamzdynų tiesų, fasoninių dalių, alkūnių, armatūros) demontuojama pilnos konstrukcijos (šilumą izoliuojantis sluoksnis, standinimo ir tvirtinimo detalės, apsauginė danga (plėvelė, stiklo audinys) izoliuojančio sluoksnio paviršiuje, apsauginės dangos tvirtinimo konstrukcijos), (IZO71 ÷ IZO710).
5.8.2 Sena vamzdynų šiluminė izoliacija (vamzdynų tiesių, fasoninių dalių, alkūnių, armatūros) demontuojama pilnos konstrukcijos (šilumą izoliuojantis sluoksnis, standinimo ir tvirtinimo detalės, apsauginės dangos tvirtinimo konstrukcijos). (IZO711 ÷ IZO715).
5.8.3  Sena plokščių paviršių šiluminė izoliacija (indų korpusų, rezervuarų, oro dūmų kanalų) demontuojama pilnos konstrukcijos (šilumą izoliuojantis sluoksnis, standinimo ir tvirtinimo detalės, apsauginė danga (plėvelė, stiklo audinys) izoliuojančio sluoksnio paviršiuje, apsauginės dangos tvirtinimo konstrukcijos). Po izoliacijos demontavimo tvirtinimo vietos turi būti nušlifuotos, tai yra pašalintas visas tvirtinimo elementų metalas. (IZO16÷ IZO717).
5.8.4 Sena šiluminė izoliacija demontuojama pilnos konstrukcijos (šilumą izoliuojantis sluoksnis, metalinis tinklas izoliuojančio sluoksnio paviršiuje, tvirtinimo konstrukcijos). Po izoliacijos demontavimo tvirtinimo vietos turi būti nušlifuotos, tai yra pašalintas visas tvirtinimo elementų metalas. (IZO18, IZO719)

5.9 Vamzdynų skardinimas:
5.9.1. Apsauginės dangos (skardos, drėgmei nepralaidaus audinio) išilginės siūlės horizontaliuose vamzdynuose privalo būti išdėstytos 45°-55° žemiau horizontalios plokštumos, matuojant spindulį nuo vamzdžio vidurinio taško per vamzdžio ašinę liniją, tačiau dangos elementų siūlės turi būti perstumtos viena kitos atžvilgiu 20-30 mm.
5.9.2 Dangos elementai pagal išilgines siūles tvirtinami nemažiau kaip 6 skardvaržčiais viename metre išlaikant vienodus atstumą tarp jų.
5.9.3 Atskiro elemento arba detalės išilginės siūlės galuose tvirtinimo elementai turi būti nutolę 50mm. nuo krašto.
5.9.4 Skersinėse siūlėse skardvaržčiai sukami kas 300350 mm, kas 4-5 metrai siūlės netvirtinamos - taip yra sudaromos temperatūrinės siūlės.
5.9.5 Kiekvienas alkūnės segmentas išilginėje siūlėje sutvirtinamas 2 skardvaržčiais.
5.9.6 Tarpas tarp nejudančios atramos ir dangos elemento negali būti didesnis kaip 34 mm. Šis tarpas užsandarinamas hermetiku.
5.9.7 Atstumas tarp flanšinio sujungimo ir skardos elemento užbaigiamosios detalės krašto lygus varžto ilgiui plius 10 mm.
5.9.8 Apsauginės dangos iš neprofiliuotos skardos storiai, persidengimai ir sutvirtinimo priemonės:

	Izoliuojamo paviršiaus skersmuo,  mm
	Minimalus dangos
storis, mm
	Persidengimas,
mm
	Tvirtinimo priemonių
minimalūs dydžiai

	
	Plienas
dengtas:
cinku (Zn)
alucinku
(Al-Zn)
	

Išilginė
siūlė
	

Žiedinė
siūlė 
	
Skardvaržčiai ir jų
ilgis,
mm
	
Aklinoji
kniedė


	<350
	0,5
	30
	50
	ST 4.2
l=9,5
	4,0

	350  600
	0,5 ÷ 0,7
	40
	
	
	

	800  1200
	0,7
	40
	
	
	

	1200 1600
	0,7
	50
	
	
	

	>1600 
	1,0
	
	
	ST 4.8
l=9,5
	4,8

	
	
	
	
	
	


5.9.9 Vamzdžiams nereikalingas žiedinės siūlės persidengimas jei siūlės sujungimas yra “zigas ant zigo”.
5.9.10 Tvirtinant cinkuotus ir alucinko lakštus galima naudoti cinkuoto plieno skardvaržčius su sandarinančia plastikine tarpine, atsparia UV spinduliams pagal DIN 17440 arba lygiavertis.
5.9.11 Kniedes naudoti tik nuimamų gaubtų gamybai.
5.9.12  Kai šilumos nešėjo temperatūra iki +120C , izoliacijos konstrukciją vamzdynams reikia įrengti taip,  kad būtų ne mažesnis kaip 15mm oro tarpas tarp šilumos izoliacijos ir dangos. Apatinėje dalyje ties ašine linija turi būti išgręžtos vėdinimo skylutės, kurių diametras ne mažiau 10 mm., o atstumai tarp jų ne daugiau 300 mm.

6. DARBŲ VYKDYMO TVARKA IR TERMINAI 
6.1. Darbai bus perkami pagal poreikį ir tik pagal atskirus Užsakovo Užsakymus Sutarties galiojimo laikotarpiu.
6.2. [bookmark: _Hlk149139491]Darbai turės būti atlikti Užsakyme nustatytais terminais. Darbų atlikimo terminas gali būti nuo 1 val. iki 30 (trisdešimt) kalendorinių dienų. Nustatytas Darbų atlikimo terminas gali būti pratęstas Šalių rašytiniu susitarimu Sutarties Bendrosios dalies 9.8 - 9.16 punktuose nustatyta tvarka.
6.3. Avariniai darbai turi būti atlikti Techninės specifikacijos 5.2.4. punkte nurodytais terminais.
6.4. Darbai turi būti atliekami Užsakovo įmonėje ne darbo valandomis (Darbus galima atlikti nuo pirmadienio iki ketvirtadienio nuo 18:00 val. iki 7:30 val., o nuo penktadienio 17:00 val.
6.5. Rangovas po Sutarties įsigaliojimo, bet likus ne mažiau kaip 5 (penkioms) darbo dienoms iki Darbų atlikimo pradžios pateikia Užsakovui du sąrašus, kaip nurodyta Techninės specifikacijos 5.1.4.2 punkte.
6.6. Užsakovas pateikia Užsakymą Rangovui, kuriame nurodo darbų apimtis, darbų atlikimo vietą, darbų pavadinimą, darbų vykdymo pradžią, pabaigą.
6.7. Rangovas, gavęs Užsakymą, ne ilgiau kaip per 3 (tris) d. d. el. paštu turi patvirtinti, kad Užsakymą gavo.
6.8. Rangovo Užsakymo patvirtinimas reiškia, jog Rangovas pilnai ir išsamiai susipažino su Užsakovo nurodytomis pageidaujamomis Darbų apimtimis ir visais su Darbais susijusiais dokumentais bei informacija, įvertino Darbams atlikti ir kitiems Sutartyje numatytiems įsipareigojimams vykdyti reikalingų Perkamų medžiagų kiekį ir Darbų apimtį, o taip pat visus su Darbais susijusius galimus sunkumus, rizikas ir pavojus bei svarbias aplinkybes.
6.9. Gavęs Užsakymą Darbams Rangovas įsipareigoja atlikti visus Užsakyme nurodytus Darbus (tiek tuos darbus, kurie konkrečiai nurodyti Užsakyme, tiek kitus su Užsakymu tiesiogiai susijusius darbus, be kurių atlikimo Darbų rezultatu Užsakovas negalėtų naudotis pagal paskirtį).
6.10. Sutarties galiojimo laikotarpiu Rangovas negali atsisakyti vykdyti Užsakovo pateikto Užsakymo. Šios nuostatos nesilaikymas  laikomas esminiu Sutarties pažeidimu.

7. DARBŲ KOKYBĖ IR TRŪKUMŲ ŠALINIMAS
7.1. Rangovo atliekamų Darbų kokybė turi atitikti Sutarties ir tokio pobūdžio Darbams taikomų teisės aktų reikalavimus  
7.2. Darbams suteikiamas Lietuvos Respublikos statybos įstatyme numatytas kokybės garantijos terminas, tačiau ne trumpesnis kaip 12 mėn. nuo Darbų priėmimo-perdavimo akto pasirašymo datos.
7.3. Užsakovo nustatytiems Darbų rezultato trūkumams pašalinti nustatomas 5 (penkių) darbo dienų terminas.
7.4. Darbų ir (ar) Darbų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Darbų kokybę.
7.5. Jei per 3 (tris) darbo dienas Užsakovas nepatvirtina leidimo pratęsti trūkumų šalinimo terminą, tai laikoma atsisakymu pratęsti trūkumų šalinimo terminą. Visais atvejais terminas negali būti pratęstas ilgesniam terminui nei nurodytas trūkumų šalinimo terminas Sutarties SD 7.3. punkte.
7.6. Šalys susitaria, kad atskiras susitarimas dėl trūkumų šalinimo termino pratęsimo pasirašomas nebus. Lygiaverčiu dokumentu bus laikomas Rangovo prašymas bei rašytinis Užsakovo sutikimas. Visi Rangovo pateikti dokumentai bei Užsakovo sutikimas laikomi neatskiriama Sutarties dalimi.

8. APMOKĖJIMO SĄLYGOS
8.1. Rangovui pilnai įvykdžius Užsakymą ir Šalims pasirašius Aktą, Užsakovas sumoka Rangovui per 30 (trisdešimt) dienų nuo Sąskaitos gavimo dienos. 
8.2. Jei Užsakymo vykdymo metu paaiškėjo, kad dalis Užsakymo Darbų neatliekami ar jų kiekiai yra mažesni, Užsakovas moka tik už faktiškai atliktus Darbus. 
8.3. Sąskaitas už faktiškai atliktus Darbus ir Darbų perdavimo - priėmimo aktus Rangovas pateikia Užsakovui iki sekančio mėnesio 2 (antros) kalendorinės dienos.  

9. KARTU SU ATLIKTAIS DARBAIS PATEIKIAMI DOKUMENTAI 
9.1. Baigus Darbus Užsakovui turi būti pateikta remonto dokumentacija:
1. 
2. 
3. 
4. 
5. 
6. 
7. 
9.1.1. Atliktų darbų perdavimo-priėmimo aktas;
9.1.2. Paslėptų Darbų aktą, kuriame nurodomas techninių reikalavimų įvykdymas;
9.1.3. Panaudotų medžiagų atitikties sertifikatai, kokybės pažymėjimai.
9.2. Techninės specifikacijos 9.1 punkte nurodyta dokumentacija turi būti pateikta lietuvių kalba (išimtinais atvejais, suderinus su Užsakovu, gali būti pateikta kita kalba).

10. RANGOVO SUTARTINIAI ĮSIPAREIGOJIMAI 
10.1. Rangovas turi būti apsirūpinęs būtina kėlimo technika, įrankiais, įranga, kita Darbų atlikimui būtina įranga, medžiagomis ir kitais resursais. Užsakovas nesuteiks Rangovui jokių techninių priemonių, transporto, ryšio ar kitų priemonių ir mechanizmų, reikalingų Sutarties vykdymui. 
10.2. Atliekant Darbus, Rangovas privalo saugoti greta sumontuotus įrenginius ir juos supančią aplinką, o juos užteršus ir/ar sugadinus, sutvarkyti arba padengti su tuo susijusius Užsakovo nuostolius 
10.3. Rangovas, atlikdamas Darbus, privalo saugoti Užsakovo turtą. Jį sugadinus/apgadinus, turi sutvarkyti arba padengti su tuo susijusius Užsakovo nuostolius;
10.4.Rangovas privalo vadovautis Darbų vykdymą reglamentuojančių teisės aktų ir norminių dokumentų aktualiomis redakcijomis.
10.5. Rangovas atsako už saugaus darbo ir priešgaisrinės saugos organizavimą, bei registruoja ir tiria visus įvykusius nelaimingus atsitikimus savo ir savo subrangovų darbuotojams, susijusius su atliekamais Darbais, nuo Darbų pradžios iki jų pabaigos. Rangovas ir/ar jo subrangovai (jei pasitelkiami) turi užtikrinti saugaus darbo sąlygas, kad neįvyktų nelaimingas atsitikimas. Rangovas ir/ar jo subrangovai (jei pasitelkiami) turės vykdyti visus saugaus darbo reikalavimus, numatytus atitinkamuose Lietuvos Respublikos norminiuose aktuose, įstatymuose.
10.6. Užbaigus Darbus, Rangovas savo lėšomis sutvarko Darbų vykdymo vietą, išveža ir utilizuoja atliekas teisės aktų nustatyta tvarka. Nuo Sutarties pasirašymo Rangovas yra materialiai atsakingas už visų atliekų, susidariusių Darbų vykdymo metu, tinkamą utilizavimą, pateikiant Užsakovui teisės aktų nustatyta tvarka ir terminais tai patvirtinančius dokumentus.
10.7. Darbų atlikimo metu gali būti rengiami Užsakovo ir Rangovo pasitarimai Darbų eigai apsvarstyti. Užsakovui pakvietus, Rangovas privalo dalyvauti susitikimuose, posėdžiuose ir pasitarimuose. Už dalyvavimą posėdžiuose papildomai Rangovui neatlyginama. Kiekviena šalis apie ketinamą organizuoti susitikimą gyvai privalo informuoti kitą šalį raštu ne vėliau kaip likus 3 (trims) darbo dienoms iki susitikimo pradžios. Užsakovui pageidaujant, Rangovas privalo atvykti pas Užsakovą ir dalyvauti susitikime gyvai.

11. UŽSAKOVO SUTARTINIAI ĮSIPAREIGOJIMAI 
11.1. Užsakovas suteiks Rangovui galimybę susipažinti ir įsivertinti Darbų atlikimo vietą ir įsivertinti galimas Darbų apimtis. Prieš atvykstant, būtina apžiūros laiką iš anksto susiderinti su kontaktiniu asmeniu, nurodytu pirkimo dokumentuose.
11.2. Užsakovas neatlygintinai aprūpina Rangovą techniniu vandeniu ir elektros energija, reikalinga Darbų atlikimui, esant galimybei skiria darbuotojų persirengimui patalpą, bei leidžia naudotis WC;
11.3. Esant galimybei, sutarties galiojimo laikotarpiu Klientas tik Paslaugų suteikimo pagal Sutartį tikslu sudarys galimybę Paslaugų teikėjui neatlygintinai naudotis šias ištekliais: 
11.3.1. Suspaustu oru;
11.3.2. Nestacionariose darbo vietose reikalinga elektros energija. 
11.4. Klientas įsipareigoja Paslaugų teikėjui Techninės specifikacijos 11.3. punkte nurodytus išteklius tiekti tokia pačia tvarka kaip ir savo reikmėms, tačiau Klientas negarantuoja, kad šių išteklių technologiniai parametrai bus pakankami Paslaugų teikimui.
1. 
2. 
3. 
4. 
5. 
6. 
7. 
8. 
9. 
9.1. 
11.5. Klientas tik Paslaugų suteikimo pagal Sutartį tikslu ir tik esant galimybei sudarys sąlygas Paslaugų teikėjui neatlygintinai naudotis šiomis paslaugomis ir įranga: 
1. 
2. 
3. 
4. 
5. 
6. 
7. 
8. 
9. 
9.1. 
9.2. 
11.5.1. Kliento turimais krovininiais liftais (tik Paslaugų teikėjo atestuotiems darbuotojams); 
11.5.2. Nuo žemės valdomais kėlimo įrenginiais, esančiais Kliento gamybinėse patalpose; 
11.5.3. Kliento turimais kėlimo kranais (tik Paslaugų teikėjo atestuotiems kėlimo kranų operatoriams); 
11.5.4. Kita specialia įranga.

12. PRIEDAI
12.1.Techninės specifikacijos priedas Nr. 1 – Preliminarūs darbų kiekiai;

